open-index/open-wikipedia-markdown huggingface dataset:
Pukerud

**Pukerud** er et område i Drammen, mellom Gulskogen og Mjøndalen. Det ligger på sydsiden av Drammenselva og er en del av Gulskogen bydel i Drammen kommune.

Navnet Pukerud kommer fra gården Pukerud. Navnet har tidligere blitt skrevet på forskjellige måter, Puggerød (1593), Puggerødt (1604) og Pugerød (1723), det er sannsynlig at navnet kommer fra "pukkel i terrenget", og 1,2 km lenger øst ligger Rødskog, på Gulskogen.

Blant de tidlige eierne finner man for eksempel Hannibal Sehested som disponerte Pukerud på slutten av 1640-tallet, sammen med 318 andre gårder i distriktet.

I forbindelse med gruvedriften på Konnerud ble det anlagt en dobbeltsporet kabelbane ned til Pukerud hvor i det ble anlagt et malmknuseri og vaskeri. Herfra ble malmen fraktet på elva.

Pukerud Papirfabrik, senere Jarlsberg Paper Mills, ble i 1899 anlagt på området hvor malm-anlegget tidligere lå.

En strekning på Sørlandsbanen ble anlagt mellom Drammen og Kongsberg i 1871 og det var et stoppested på Pukerud, stoppestedet ble nedlagt i 1989.

Fra Pukerud kan man gå over ei bru ut til Sølfastøya hvor det er en park med lekeplass og store plenarealer for ballspill og annen aktivitet.

Området består for det meste av jordbruk, noen mindre boligområder og Langum Transformatorstasjon.

## Pukerudlinna eller Kjerraten
Fra Pukerud og opp til Konnerud går Pukerudlinna. Dette er i dag en bratt sti, tidligere lå det en kabelbane her. Den ble også kalt kjerraten, men var ikke et slikt anlegg.

Fra 1866 var det gruvedrift på Konnerud og det ble anlagt en cirka 1.2 km lang dobbeltsporet kabelbane ned til malm-anlegget på Pukerud, like ved Drammenselva. Vognene ble lastet med malm på Konnerud. De lastede vognene på vei ned til Pukerud trakk de tomme vognene opp igjen til Konnerud.

Pukerudlinna er i dag et kulturminne, men traseen ble delt i to av den nye E134 mellom Drammen og Mjøndalen.

Den øverste delen - fra Mariskoveien og sørover mot Konnerud - er i dag populær blant mosjonister og det "konkurreres" om de raskeste tidene opp. Det er tett vegetasjon på begge sider av linna, men selve linna er uten plantevekster.

Deler av banens nordre delen - fra overgangsbrua over Randsfjordbanen og et stykke sørover - er en kjørbar blindvei.

## Referanser
Limonium puberulum

***Limonium puberulum*** er en plante i hinnebegerfamilien.

Bladene sitter i rosett, og stengelen er forvedet. Bladene er eggformede, hårete og kortstilkede. Bladranden har små hår. Blomsterstanden er kort, omtrent 6 cm, og greinene har ikke vingekanter. Begeret er lilla, og krona er hvit. *Limonium puberulum* vokser på klipper på de to østligste Kanariøyene, Lanzarote og Fuerteventura.

## Litteratur
* 
* 
* 

## Eksterne lenker
*
Steinar Kjus

** Steinar Kjus** (1962–2017) var en norsk ishockeyspiller. Kjus spilte to sesonger på Univ. of Alaska-Fairbanks i USA. Kjus spilte på moderklubben Forward Flyers.

## Referanser


## Eksterne lenker
*
Ioannis (Tassias)

**Ioannis Tassias** (gresk: Ιωάννης Τασσιάς; født 1. oktober 1958 i Thessaloniki i Hellas, død 15. november 2020 samme sted) var en gresk ortodoks biskop. Han var metropolitt av Langadas fra 2010 til sin død i 2020. 

Den 13. november 2020 ble han innlagt på sykehus med COVID-19 i Thessaloniki. Han døde to dager etter av komplikasjoner med sykdommen, i en alder av 62 år. Han var den første metropolitt i den greske ortodokse kirke som døde av Covid-19.

## Referanser


## Eksterne lenker
* Ioannis Tassias på nettsidene til metropolitanbispedømmet Langada
* Ioannis av Langada på OrthodoxWiki
Jane Freedman

**Jane Freedman** (født 1968) er en britisk/fransk sosiolog, statsviter og forsker innen internasjonal politikk. Hun forsker på kjønn, vold, konflikt og migrasjon, særlig seksuell og kjønnsbasert vold i væpnede konflikter og mot flyktninger og migranter. Blant annet har hun forsket på vold i Den demokratiske republikken Kongo og flyktninger fra borgerkrigen i Syria. Hun var Marie Curie-professor i politikk og internasjonale relasjoner ved Université Paris 1 Panthéon-Sorbonne fra 2006 til 2009 og ble deretter professor i politikk ved Université Paris 8 og tilknyttet Centre de recherches sociologiques et politiques de Paris ved CNRS. Hun har også vært oppnevnt som ekspert innen kjønn, fred og sikkerhet av FNs høykommissær for flyktninger og Europakommisjonen. I 2016 var hun *distinguished visiting scholar* ved Mary Robinson Centre.

Hun ble utdannet ved University of Oxford, London School of Economics og Sciences Po, og tok doktorgraden i sosiologi ved Université Paris Diderot.

## Bøker
**A Gendered Approach to the Syrian Refugee Crisis* (red. med Z. Kivilcim and N. Ozgur), Routledge, 2016
**Gendering the International Asylum and Refugee Debate* (2. utg.), Palgrave Macmillan, 2015
**Gender, Violence and Politics in the Democratic Republic of the Congo*, Routledge, 2015
**Engaging Men in the Fight against Gender-Based Violence: Case Studies from Africa* (red.), Palgrave Macmillan, 2012
**Gendering the International Asylum and Refugee Debate*, Palgrave Macmillan, 2007
**Femmes, Genre, Migrations et Mondialisation: Un état des problématiques* (red. med J. Falquet, A. Rabaud og F. Scrinzi), Cedref, 2007
**Persécutions des femmes: savoirs, mobilisations et protections* (red. med J. Valluy), Editions du Croquant, 2007
**Immigration and Insecurity in France*, Ashgate, 2004
**Gender and Insecurity: Migrant Women in Europe* (red.), Ashgate, 2003
**Feminism*, Open University Press, 2001
**Women, Immigration and Identities in France* (red. med C. Tarr), Berg, 2000
**Femmes politiques: mythes et symboles*, L'Harmattan, 1997

## Referanser
Francesco La Rosa

**Francesco La Rosa** (født 9. desember 1926 i Messina på Sicilia i Italia, død 8. april 2020 i Milano) var en italiensk fotballspiller.

Han spilte i angrep, og deltok i Sommer-OL i 1952 i Helsingfors. Han spilte for det italienske landslaget i 1952.

Francesco La Rosa døde 8. april 2020 i Milano av COVID-19 i en alder av 93 år.

## Referanser


## Eksterne lenker
*
Ertan og İsrafil

**Ertan og İsrafil** (tyrkisk: *Ertan v İsrafil*) er en tyrkisk musikkduo som består av İhsan Ertan Kaya og İsrafil Üstündağ. Duoen startet å opptre sammen i 2010 på turistbåter som går i Bosporos-stredet. I desember 2017 ga de ut sitt første album, *Kapıkulu*.
Ertan og İsrafil representerte Tyrkia i Tyrkvisjonens sangkonkurranse 2020 med melodien «Ne yaptıysam olmadı», som er skrevet av İhsan Ertan Kaya.

## Referanser
Bernard Pardo

**Bernard Pardo** (født 19. desember 1960 i Gardanne i Frankrike) er en fransk tidligere fotballspiller.

Pardo vokste opp i gruvebyen Gardanne i nærheten av Marseille. Han var en defensiv midtbanespiller som spilte 13 landskamper for .

I 1988 ble han av fotballbladet *[[France Football]]* tildelt prisen Etoile d'Or. Prisen ble gitt den spilleren i fransk fotball som oppnådde det høyeste poengsnittet på bladets spillerbørs.

Foran 1990/91-sesongen var han en av flere profilerte spillere Bernard Tapie kjøpte til  for å oppfylle Tapies ambisjon om å vinne den europeiske serievinnercupen. 

En kneskade pådratt i mars 1991 under et sammenstøt med Chris Waddle satte ham på sidelinjen resten av sesongen. Til tross for at han etter sesongslutt måtte operere kneet, valgte likevel  å signere ham som del av en byttehandel mot Jocelyn Angloma foran 1991/92-sesongen. Hos Paris Saint-Germain fikk han bare med seg seks kamper før kneskaden i mars 1992 tvang ham til å gi seg med profesjonell fotball.

Pardo fortsatte å spille fotball på amatørnivå med Toulon, inntil han i januar 1993 ble arrestert av politiet, siktet og fengslet for sin rolle i en liga som bedrev omsetning av kokain. Etter å ha blitt sluppet fri fra fengsel i 1997, ble han rammet av alvorlige helseproblemer som førte til at han i 1998 måtte gjennomgå hjertetransplantasjon.

Bernard Pardo er av armensk opphav på sin mors side.  Han var assistent-trener for s landslag under ledelse av hans tidligere lagkamerat og venn, Bernard Casoni, fra 2004 til 2005.

## Referanser


## Eksterne lenker
* 
* Profil hos det franske fotballforbundet 
* Profil hos L'Equipe
Alias Smith and Jones

***Alias Smith and Jones*** er en amerikansk fjernsynsserie som opprinnelig ble sendt på ABC fra 1971 til 1973. I serien har Pete Duel og Ben Murphy tittelrollene som to lovløse med alias Joshua Smith og Thaddeus Jones. Guvernøren i Wyomingterritoriet tilbyr dem et betinget amnesti, med hensikt å holde avtalen hemmelig. Betingelsen er at de fortsatt vil ha status som ettersøkte inntil det blir politisk fordelaktig for guvernøren å benåde dem.

## Se også
* *[[Alas Smith and Jones]]*

## Referanser


## Eksterne lenker
*
Glenmore (Ohio)

**Glenmore** er et kommunefritt område (unincorporated community) i det østlige Willshire Township i Van Wert County i delstaten Ohio i USA. Samfunnet ligger ved krysset mellom nord-sørgående og øst-vestgående trafikk (Glenmore Road). Twentyseven Mile Creek, en sideelv til St. Marys River, renner vest for Glenmore etter å ha kommet fra sør. Glenmore befinner seg 13,5 kilometer sørvest for Van Wert, fylkessetet til Van Wert County.

## Referanser
Hoaglin (Ohio)

**Hoaglin** er et kommunefritt område (unincorporated community) i Van Wert County i delstaten Ohio i USA. 

## Historie
Et postkontor kalt Hoaglin ble opprettet i 1886 og var i drift til 1904. Hoaglin Township har fått sitt navn etter Hoaglin-familien som bodde i området.

## Referanser
Lykkeliten

**Lykkeliten** kan vise til:

* Sangen *[[Lykkeliten (sang)|Lykkeliten]]* av Claus Frimann Clasen (1927)
* Samlealbumet *[[Lykkeliten (album)|Lykkeliten]]* med Wenche Myhre (2006)
* Forestillingen *[[Lykkeliten (forestilling)|Lykkeliten]]* av og med Rune Andersen (2018)
Lykkeliten (sang)

***Lykkeliten*** er tittelen på en sang fra 1927 med tekst og melodi av Lyktemanden, som var pseudonymet til Claus Frimann Clasen.

Sangen ble skrevet da Clasens sønn Tom Frimann Clasen ble født 19. mai 1927. Den ble raskt svært populær. Claus Frimann Clausen sang selv inn «Lykkeliten» på plate, rundt 1930, på plateselskapet Odeon.

Sangen ble også dedikert til nyfødte Rolv Ludvigsen ved Hov Sykehus i juli 1945 hvor Claus Frimann Clasen samtidig var under behandling. Rolv Ludvigsens far Egil Bernhard Ludvigsen var gartner ved Hov Sykehus.

## Plateutgivelser (utvalg)
Sangen er utgitt på plater av mange artister, og også på en rekke samleplater med barnesanger, deriblant:
* 1961: Nora Brockstedt: *Lykkeliten* (singel)
* 1966: Åse Wentzel & Rolf Kirkvaag: *Lykkeliten / Gartnerløkka* (singel)
* 1976: Wenche Myhre, *[[Sanger fra dengang mor var liten 2]]*
* 1985: Ray Adams & Anna-Lena Löfgren, *Skattkisten*
* 1993: Åge Aleksandersen, *[[Din dag]]*
* 1996: Marianne Borhaug & Heidi Tone, *De gode gamle barnesangene 2*
* 1997: Kine, *Barndomsminner*
* 2000: Mari Maurstad & Kari Stokke, *De gode gamle godnattsangene*
* 2000: Gudny Dahlen, *Så länge solen ger oss ljus*
* 2005: Hanne Krogh, *Sanger fra barnas skattkammer*
* 2006: Ivar Ruste, *Diamanter*
* 2008 - Anne Kari Hårnes, *Barnesangskatten*
* 2009: Hanne Krogh, *Min første CD*
* 2012: Hanne Krogh, *Barnas nasjonalskatt*
* 2012: Tore Halvorsen, *Alle våre barnefavoritter*
* 2013: Tore Halvorsen, *Godnattsanger for de minste*

## Referanser
Jonestown (Van Wert County, Ohio)

**Jonestown** er et kommunefritt område (unincorporated community) i Van Wert County i delstaten Ohio i USA. 

## Historie
Jonestown ble grunnlagt i 1886. Mange av de første som slo seg ned på stedet hadde etternavnet Jones, noe som førte til at navnet ble valgt. Et alternativt navn var Tokio. Et postkontor kalt Tokio ble etablert i 1880 og var i drift til 1950.

## Referanser
Limonium pectinatum

***Limonium pectinatum*** er en dvergbusk i hinnebegerfamilien.

Bladene er som regel spatelformede og varierer mye i størrelse. Blomsterstanden har ikke vinger, og det er ofte løvlignende høyblad langs hovedgreinene. Blomstene sitter ensidig og har lys lilla beger. Arten vokser på klippekyster og er utbredt på alle Kanariøyene og på Selvagensøyene.

## Litteratur
* 
* 
* 

## Eksterne lenker
*
Alas Smith and Jones

***Alas Smith and Jones*** er en britisk fjernsynsserie som opprinnelig ble sendt på BBC2 fra 1984 til 1998. Serien består av 62 avsnitt med sketsjer med komikerduoen Mel Smith og Griff Rhys Jones.

Sketsjene er ofte forholdsvis lange og omhandler blant annet fjernsynsprogrammer, filmer eller hele sjangre. Det mest særegne innslaget er imidlertid «hode mot hode»-dialogen der Smith og Jones konverserer om ulike temaer, hode mot hode. Ideen var utviklet fra en serie radioannonser.

Seriens tittel er en humoristisk vri på den amerikanske cowboyserien *[[Alias Smith and Jones]]*.

## Referanser


## Eksterne lenker
*
Middlebury (Ohio)

**Middlebury** er et kommunefritt område (unincorporated community) i Van Wert County, i delstaten Ohio i USA. 

## Historie
Middlebury ble opprinnelig kalt Daisie og opprett under dette navnet i 1850. Et postkontor kalt Dasie ble etablert i 1881 og var i drift til 1904. Det nåværende navnet Middlebury beskriver samfunnets relative sentrale plassering mellom Van Wert og Decatur.

## Referanser
Luis Ibero Elia

**Luis Ibero Elia** (født 11. juli 1949 i Pamplona i Spania, død 10. november 2020 samme sted) var en spansk politiker.

Han var borgermester av Zizur Mayor mellom 1992 og 1995, og minister for offentlige arbeider, transport og kommunikasjoner i Navarras regionalregjering fra 1995 til 1996. Ibero var så president for Mancomunidad de la Comarca de Pamplona fra 2003 til 2007. Han var medlem av  Convergencia de Demócratas de Navarra, et regionalt politisk parti. 

Ibero døde av COVID-19 den 10. november 2020 i Pamplona i en alder av 71 år.

## Referanser
Monticello (Ohio)

**Monticello** er et kommunefritt område (unincorporated community) i Van Wert County, i delstaten Ohio i USA.

## Historie
Monticello oppstod da jernbanen kom til dette punktet. Samfunnet ble kalt opp etter Thomas Jeffersons eiendom i Virginia: Monticello. Et postkontor ble etablert i Monticello i 1879 og var i drift til 1909.

## Referanser
Varnava (Kedrov)

**Varnava** (russisk: *Варна́ва* som tilsvarer **Barnabas** (opprinnelig: *Vladimir Viktorovitsj Kedrov*; født 21. april 1931 i landsbyen Vysokoje i Rjazan oblast i Den russiske sovjetiske føderative sosialistrepublikk i Sovjetunionen, død 1. juni 2020 i Tsjeboksary i Tsjuvasjia i Russland) var en russisk-ortodoks biskop. Han var metropolitt.

## Liv og virke
### Bakgrunn
Vladimir V. Kedrov kom fra en troende russisk-ortodoks familie, of flere av hans forfedre var prester i det området han kom fra. Hans egen far hadde fullført presteutdannelse ved et teologisk seminar, men ble ikke presteviet.

Etter høyskolestudiene ble han subdiakon i De hellige Boris og Glebs katedral i Rjazan. I mai 1955 avla han midlertidige munkeløfter i Troitse-Sergijeva Lavra i Zagorsk, og i desember samme år evige løfter for superior der, arkimandritt Pimen (Izviekov). Den 15. februar 1956 ordinerte patriarken av Moskva og hele Russland, Aleksij I, ham til diakon i Moskva. Fra 1956 ble han klosterets hovedsakrestan.

### Prest
Den 9. mars 1957 ble han hieromunk (*prestemunk*). Tre år etter ble han igumen; i 1963 ble han hedret med ormamentert kors for sin kirkelige tjeneste. I 1965 ble han arkimandritt. I 1971 representerte han sitt kloster,  Troitse-Sergijeva Lavra, den russisk-ortodokse kirkes lokale råd.

### Biskop, erkebiskop, metropolitt
Den 30. november 1976 ble han i klosteranleggets hovedkirke, viet til *[[Sergij Radonezjskij|St. Sergij av Radonezj]]*, konsekrert til biskop av  Tsjeboksary og Tsjuvasjia av patriark Pimen og en rekke medkonsekrerende biskoper. I 1984 ble han elevert til erkebiskop, og i 2001 til metropolitan.

Han døde av covid-19.

## Referanser
«Ohne mich»-bevegelsen

**«Ohne mich»-bevegelsen** (norsk: «Uten meg»-bevegelsen) var en pasifistisk bevegelse i Vest-Tyskland etter avslutningen av den andre verdenskrig i 1945. Talemåten «Uten meg!» ble uttrykk for en negativ holdning, særlig blant unge tyskere etter andre verdenskrig, til å være soldat og bære våpen. Konkret oppsto bevegelsen som en protest mot en remilitarisering av Tyskland. Bevegelsens levetid regnes fra 1949 til 1955, og at den nådde sitt høydepunkt i perioden 1950 til 1953.

I en meningsmåling i 1950 ble det i Tyskland stilt spørsmålet om det ville være «riktig» «igjen å bli soldat, eller at Deres mann eller sønn blir soldat». Av de spurte svarte 74,6 % «nei» og bare 6,9 % ubetinget «ja». Omtrent 11 % svarte at de under bestemte vilkår ville være villig til å gjøre tjeneste i forsvaret av landet. Et halvt år etter rundspørringen brøt Koreakrigen løs, og 53 % av befolkningen i delstaten Brandenburg fryktet en tredje verdenskrig. Men selv i denne perioden lå avvisningen av militærtjeneste jevnt på 70 %.

## Referanser
Schumm (Ohio)

**Schumm** er et kommunefritt område (unincorporated community) i Van Wert County, i delstaten Ohio i USA. 

## Historie
Et postkontor kalt Schumm ble etablert i 1881 og var i drift til 1953. Familien Schumm som området er oppkalt etter, slo seg ned i 1837.

## Referanser
Norgesmesterskapet i kappgang

**Norgesmesterskapet i kappgang** har blitt arrangert siden 1936.
Mesterskapet ble arrangert i regi av Norges Gang- og Mosjonsforbund i perioden 1936–2008. 
Etter at Gang- og Mosjonsforbundet ble slått sammen med Norges Friidrettsforbund i 2009, 
har NM i kappgang vært en del av norgesmesterskapet i friidrett.

## Medaljevinnere kvinner

### 3000 meter bane

Øvelsen har siden 2000 vært arrangert som en del av hovedmesterskapet i friidrett.

### 5 km

### 10 km

### 20 km

### 10 km marsj med pakning

### 3000 meter innendørs

Øvelsen har siden 2006 blitt arrangert som en del av innendørs-NM i friidrett.

## Medaljevinnere menn

### 5000 meter bane

Øvelsen blir arrangert som en del av hovedmesterskapet i friidrett.

### 10 km

### 15 km

### 20 km

### 25 km

### 30 km

### 50 km

### 30 km marsj med pakning

### 5000 meter innendørs

Øvelsen har siden 2004 blitt arrangert som en del av innendørs-NM i friidrett.

## Se også
* Kongepokalvinnere i kappgang

## Kilder
* Norges Friidrettsforbund: Norgesmesterskap i kappgang 1936-1949
* Norges Friidrettsforbund: Norgesmesterskap i kappgang 1950-1959
* Norges Friidrettsforbund: Norgesmesterskap i kappgang 1960-1969
* Norges Friidrettsforbund: Norgesmesterskap i kappgang 1970-1979
* Norges Friidrettsforbund: Norgesmesterskap i kappgang 1980-1989
* Norges Friidrettsforbund: Norgesmesterskap i kappgang 1990-1999
* Norges Friidrettsforbund: Norgesmesterskap i kappgang 2000-2009
* Norges Friidrettsforbund: Norgesmesterskap i kappgang 2010-2012
* Norges Friidrettsforbund: Norske mesterskap
Seamersville

**Seamersville** er et kommunefritt område (unincorporated community) innen Township of Jackson, en del av Van Wert County, i delstaten Ohio i USA. 

## Historie
Et postkontor kalt Seamersville var i drift fra 1900 til 1903.

## Referanser
Kostanaj oblast

**Kostanaj** (kasakhisk Қостанай облысы) er et oblast i Kasakhstan. Hovedstaden er Kostanaj, som har 207&nbsp;000 innbyggjere, mens selve oblastet har om lag 900&nbsp;300 innbyggjarar. Den andre store byen i oblastet er Rudnij.

## Geografi
Kostanaj oblast grenser til Russland i nord (oblastene Orenburg oblast, Tsjeljabinsk oblast, Kurgan oblast) og ligger nær Uralfjellene. Det grenser også til de kasakhstanske oblastene Aktobe oblast i sørvest, Karagandy oblast i sør, Akmola oblast i sørøst og Nord-Kasakhstan oblast i nordøst. Elven Tobol, en sideelv til Irtysj, har sin kilde her og renner inn i Russland. Kostanaj har et areal på 197&nbsp;000&nbsp;km² og er det sjette største oblastet i landet.

## Byer i Kostanaj oblast
* Kostanaj
* Rudnij
* Arkalyk
* Lisakovsk

## Referanser


## Eksterne lenker
* http://www.kostanay.kz
Luhrig

**Luhrig** er et kommunefritt område (unincorporated community) i Athens County, i delstaten Ohio i USA. 

## Historie
Et postkontor kalt Luhrig ble opprettet i 1900 og ble lagt ned i 1916. Luhrig var opprinnelig et gruvesamfunn; Luhrig Coal Company drev opprinnelig kullgruver i området.

## Referanser
Rudnyj (Kasakhstan)

**Rudny** (kasakhisk Рудный, *Rýdnyı*) en by ved elven Tobol i Kostanaj oblast i Kasakhstan. Den ble kjent i 1957, i forbindelse med utvikling av gruvedrift, bygging Sokolovsko-Sarbai gruven og foredling.

## Demografi

### Befolkning

* 109 659 (2009 Census results)
* 109 515 (1999 Census results)

### Etniske grupper

## Sport
Byen representerte Kostanay Regionen i innebandy i en turnering i 2015.

## Referanser
Erik Sigfred Østergaard-Petersen

**Erik Sigfred Østergaard-Petersen** (født 15. mars 1910, død 20. desember 1943 i København) var kaptein og medlem av Folkeværnet under Schalburgkorpset. Han ble likvidert i sitt hjem på Gammel Kongevej den 20. desember 1943 av Holger Danskes Bent Faurschou-Hviid (kalt «Flammen»), Jørgen Haagen Schmith (kalt «Citronen»), Patrick Schultz (kalt «Bent») og Erik Koch Mikkelsen (kalt «Mix»).

Etter frigjørelsen ble det opprettet et særlig ministerium som skulle avgjøre hvorvidt de enkelte likvideringene som skjedde under okkupasjonen, var «legitime» eller ikke. Omstendighetene omkring likvideringssakene ble hemmeligholdt. Når først en likvidering hadde fått legitim status, så var det nesten umulig for de likvidertes pårørende å få omstendighetene omkring likvideringen avklart. I ettertid startet en debatt omkring bruken av likvideringene i motstandskampen.

## Referanser
Knut Sævik

**Knut Sævik** (født 1975) er en norsk musiker og produsent fra Ørsta. Han er kjent som medlem av duoen Mungolian Jet Set og bandet Side Brok (artistnavnet «Tunk»).

Han har vært produsent for en rekke norske artister, blant annet for Nils Petter Molvær, Gundelach, Mari Boine og Lindstrøm.

Duoen Mungolian Jet Set ble nominert til Spellemannprisen 2009 og i 2012 i klassen elektronika.

## Referanser


## Eksterne lenker
*
Teofan (Asjurkov)

**Teofan** (russisk: Феофан; opprinnelig **Ivan Andrejevitsj Asjurkov** / Ива́н Андре́евич Ашурко́в; født 21. mai 1947 i Dmitrijev-Lgovskij i Kursk oblast i Den russiske sovjetiske føderative sosialistrepublikk i Sovjetunionen, død 20. november 2020 i Moskva) var en russisk-ortodoks biskop og metropolitt.

I 2000 ble han biskop av Magadan-og-Sinegorje, i 2003 av Stavropol-og-Vladikavkaz, så i 2006 erkebiskop av Tsjeljabinsk-og-Zlatoust, og  i 2014 så metropolitt av Simbirsk, og i 2015 metropolitt av Kazan-og-Tatarstan.

Han døde i november 2020 av covid-19..

## Referanser
Kate Gosselin

**Katie Irene «Kate» Gosselin** (tidligere *Katie Irene Kreider*; født 28. mars 1975) er en amerikansk TV-personlighet. Hun oppnådde internasjonal anerkjennelse i det amerikanske reality-TV-programmet *[[Jon & Kate Plus 8]]*, der hun og Jon Gosselin ble profilert da de oppdro sin atypiske familie av sekslinger og tvillinger.

## Referanser


## Eksterne lenker
* 
* 
*
Roch Marc Christian Kaboré

**Roch Marc Christian Kaboré** (født 25. april 1957) er en politiker fra Burkina Faso som har vært landets president siden 29. desember 2015. Den 26. januar 2022 ble det kunngjort et brev fra Kaboré der han kunngjorde sin fratreden som president. Landet hadde 23. januar samme år, vært gjenstand for et militærkupp og Kaboré var arrestert av militærregimet.

Han var statsminister fra 1994 til 1996 og president i nasjonalforsamlingen fra 2002 til 2012. Kaboré var også president for partiet *Congrès pour la Démocratie et le Progrès* (CDP) fram til han forlot partiet i 2014. Han dannet samme år *Mouvement du Peuple pour le Progrès* (MPP) og stilte i november 2015 som presidentkandidat for partiet. Han vant valget i første valgomgang.

## Bakgrunn og familie
Kaboré er født i Ouagadougou, hovedstaden i Burkina Faso (tidligere Øvre Volta). Han er sønn av Bila Charles Kaboré, tidligere statsråd og visesentralbanksjef i Sentralbanken for de vestafrikanske statene (BCEAO). Han studerte økonomi ved Universitetet i Dijon, Frankrike med bachelorgrad i 1979 og mastergrad i 1980.

Kaboré giftet seg i 1982 med Sika Bella Kaboré. Hun er juristutdannet og født i nabolandet Togo. Paret har tre barn.

## Karriere
Han startet sin yrkeskarriere i International Bank of Burkina (BIB) hvor også hans far hadde jobbet. I 1984 ble han generaldirektør i banken, en stilling han hadde til 1989. Mellom 1989 og 1994 satt han i regjeringen og var også spesialrådgiver for presidenten. Han var statsminister fra 1994 til 1996. I februar, da partiet CDP ble stiftet, ble han partiets første visepresident samtidig som han var spesialrådgiver for presidenten.

6. juni 2002 ble han valgt til president i Burkina Fasos nasjonalforsamling, der han etterfulgte Mélégué Maurice Traoré.

Etter valget i 2007 ble han gjenvalgt til nasjonalforsamlingens president med stort flertall. 

Den 6. Januar 2014 kunngjorde Kaboré sammen med flere andre fremstående medlemmer at de meldte seg ut av partiet CDP på grunn av at partiet hadde beveget seg i retning av udemokratiske synspunkter. Den konkrete foranledningen var at CDP ønsket å fjerne tidsbegrensningen på presidentvalg slik at president Blaise Compaoré kunne stille til gjenvalg på nytt i 2015. Utbryterne stiftet 25. januar 2014 et nytt parti, *Mouvement du Peuple pour le Progrès* (MPP), under Kaborés ledelse.

I juli 2015 vedtok MPP at Kaboré var deres kandidat til presidentvalget 29. november 2015. Ved dette valget fikk Kaboré 53,5% av stemmene i første (og dermed eneste) valgomgang. og han ble tatt i ed som ny president 29. desember samme år. Han utnevnte økonomen Paul Kaba Thieba til ny statsminister 7. januar 2016. Thieba og hans regjering gikk av 19. januar 2019. President Kaboré ga ingen begrunnelse da han kunngjorde avgangen. Han oppnevnte to dager senere Christophe Joseph Marie Dabiré til ny statsminister.

## Referanser
Gråkjøttmeis

* se inndeling og utbredelse

**Gråkjøttmeis** (*Parus cinereus*) er en art av spurvefugl (Passeriformes) i meisefamilien (Paridae), som inngår i gruppen av sangfugler (Passeri). Arten er endemisk for Sør- og Sørøst-Asia og tilhører slekten *[[Parus]]*, som består av fire arter. Arten består som 12 underarter.

## Taksonomi
Gråkjøttmeis ble tidligere regnet som konspesifikk med kjøttmeis (*P. major*).

## Biologi
Gråkjøttmeis måler cirka  og veier omkring . Arten har lignende tegninger som kjøttmeisen, men har overveiende grå fjærdrakt på oversiden og er hvit i buken.

## Inndeling og utbredelse
Inndelingen og rekkefølge følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen *et al.* (2008, 2017). Eventuelle navn og beskrivelser i parentes er ikke offisielle, men kun foreløpige beskrivelser i påvente en offisiell. 

* Passeriformes, spurvefugler
** Passeri, sangfugler
*** Passerida
**** Paroidea
***** Hyliotidae, hyliotafamilien
***** Stenostiridae, kvisthopperfamilien
***** Paridae, meisefamilien
****** *[[Cephalopyrus]]*
****** *[[Sylviparus]]*
****** *[[Melanochlora]]*
****** *[[Pardaliparus]]*
****** *[[Periparus]]*
****** *[[Lophophanes]]*
****** *[[Sittiparus]]*
****** *[[Poecile]]*
****** *[[Cyanistes]]*
****** *[[Baeolophus]]*
****** *[[Pseudopodoces]]*
****** *[[Parus]]*
******* *[[orientmeis|P. monticolus]]*, orientmeis
******* *[[kjøttmeis|P. major]]*, kjøttmeis
******* *[[gråkjøttmeis|P. cinereus]]*, gråkjøttmeis
******** *P. m. caschmirensis*, Nordvest-Himalaya og østover fra Nord-Pakistan
******** *P. m. ziaratensis*, det sentrale og sørlige Afghanistan og Vest-Pakistan
******** *P. m. decolorans*, Nordøst-Afghanistan og Nordvest-Pakistan
******** *P. m. planorum*, fra Nord-India og Nepal østover til det vestre og sentrale Myanmar
******** *P. m. vauriei*, Nordøst-India (Øst-Assam)
******** *P. m. stupae*, det vestre, sentrale og sørøstre India
******** *P. m. mahrattarum*, Sørvest-India og Sri Lanka
******** *P. m. templorum*, Øst-Thailand og Sør-Indokina
******** *P. m. hainanus*, Hainan
******** *P. m. ambiguus*, Sør-Thailand, Malayahalvøya og Sumatra
******** *P. m. cinereus* (nominatformen), Java og De små Sundaøyer
******** *P. m. sarawacensis*, fragmentert langs kysten av Borneo
******* *[[orientkjøttmeis|P. minor]]*, orientkjøttmeis
****** *[[Machlolophus]]*
****** *[[Melaniparus]]*
***** Remizidae, pungmeisfamilien

## Referanser




## Eksterne lenker
*
Førde (andre betydninger)

**Førde** fra norrønt *firði*, dativ av *fjǫrðr*, ‘fjord’ er et norsk stedsnavn, gårdsnavn og etternavn, og kan vise til:

## Norske stedsnavn
* Førde − administrasjonssenter i Sunnfjord kommune
** Førde (tidligere kommune)
* Førde (Sveio) − tidligere tettsted
** Førdespollen
** Førde gravplass
* Førde i Jølster − bygd ved Breimsvatnet
* Fyrde − bygd i Volda kommune

Gårdsnavn i Øygarden, Bremanger, Hjelmeland og Karmøy kommuner

## Bygninger
* Førde kirke
** Førde kirke (Førde)
** Førde kirke (Sveio)

* Alti Førde, kjøpesenter
* Førdehuset
* Førde rådhus
* Førde lufthamn, Bringeland
* Førde rutebilstasjon
* Førde sentralsjukehus
** Helse Førde
* Førde stadion
* Førde Ullvarefabrikk

### Skoler
* Førde barneskule
* Førde ungdomsskule

## Annet
* Førde (etternavn)
* Førde Idrettslag
* Førde Fotball
* Førde Volleyballklubb
* Førde Internasjonale Folkemusikkfestival
* Førde guttekor
* ''Einar Førde: ein biografi'' (2007), biografi om Einar Førde
Christophe Joseph Marie Dabiré

**Christophe Joseph Marie Dabiré** (født 27. august 1948) er en politiker fra Burkina Faso, og han er fra 2019 landets statsminister. Han ble utnevnt av president Roch Marc Christian Kaboré 21. januar 2019 og etterfulgte Paul Kaba Thieba som hadde gått av to dager tidligere. President Kaboré hadde ikke gitt noen begrunnelse for skiftet av statsminister. 8. desember 2021 avsluttet president Roch Marc Christian Kaboré funksjonene til sin statsminister Christophe Marie Joseph Dabiré, forfatter av et "avskjedsbrev", som automatisk resulterte i hele regjeringens.

## Karriere
Dabiré arbeidet i Økonomi- og planleggingsdepartementet fra 1984 til  1992. Fra 1992 til 1997 var han helseminister i regjeringen til Kaboré, og fra 1997 til 2000 var han ansvarlig for høyere utdanning og vitenskap i Burkina Faso.

Dabiré har representert Burkina Faso i Den vestafrikanske økonomiske og monetære union (kalt UEMOA etter unionens franske navn, Union économique et monétaire ouest-africaine),

Han satt to perioder i nasjonalforsamlingen som representant for partiet CDP (Congrès pour la Démocratie et le Progrès), fram til 2007.

Den 21. januar 2019 ble han utnevnt til statsminister i Burkina Faso.

8. desember 2021 avsluttet president Roch Marc Christian Kaboré funksjonene til sin statsminister Christophe Marie Joseph Dabiré, forfatter av et "avskjedsbrev", som automatisk resulterte i hele regjeringens.

## Referanser
Orientmeis

* se inndeling og utbredelse

**Orientmeis** (*Parus monticolus*) er en art av spurvefugl (Passeriformes) i meisefamilien (Paridae), som inngår i gruppen av sangfugler (Passeri). Arten er endemisk for det sørsentale fjellområdene i Asia og tilhører slekten *[[Parus]]*, som består av fire arter. Arten består som fire underarter.

## Taksonomi
Orientmeis kan være søsterarten til kjøttmeis (*P. major*).

## Biologi
Orientmeis er noe mindre enn kjøttmeisen, men skiller seg i hovedsak fra denne gjennom å ha to vingebånd, mot kjøttmeisens ene. Arten måler cirka  og veier omkring . Arten har lignende tegninger som kjøttmeisen og er noe mer intenst grønn på oversiden og to av underartene (*monticolus* og *yunnanensis*) er noe mer intenst signalgul på undersiden. To av dem (*legendrei* og *insperatus*) er faktisk også mindre utpreget gule og delvis hvite på undersiden. Arten har dessuten ei langt mer utpreget (bredere) bryststripe.  Ssp. *yunnanensis* skiller seg fra nominatformen gjennom noe dypere grønnfarge på oversiden.

## Inndeling og utbredelse
Inndelingen og rekkefølge følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen *et al.* (2008, 2017). Eventuelle navn og beskrivelser i parentes er ikke offisielle, men kun foreløpige beskrivelser i påvente en offisiell. 

* Passeriformes, spurvefugler
** Passeri, sangfugler
*** Passerida
**** Paroidea
***** Hyliotidae, hyliotafamilien
***** Stenostiridae, kvisthopperfamilien
***** Paridae, meisefamilien
****** *[[Cephalopyrus]]*
****** *[[Sylviparus]]*
****** *[[Melanochlora]]*
****** *[[Pardaliparus]]*
****** *[[Periparus]]*
****** *[[Lophophanes]]*
****** *[[Sittiparus]]*
****** *[[Poecile]]*
****** *[[Cyanistes]]*
****** *[[Baeolophus]]*
****** *[[Pseudopodoces]]*
****** *[[Parus]]*
******* *[[orientmeis|P. monticolus]]*, orientmeis
******** *P. m. monticolus* (nominatformen), det vestlige og sentrale Himalaya, fra Nord-Pakistan østover til Vest-Nepal og Sørvest-Kina (Xizang)
******** *P. m. yunnanensis*, fra det østre Himalaya til Nordøst-India, det sentrale og sørlige Kina, Nordøst-Myanmar, Nordvest-Vietnam og det sentrale Laos
******** *P. m. legendrei*, i det sørsentrale Vietnam
******** *P. m. insperatus*, på Taiwan
******* *[[kjøttmeis|P. major]]*, kjøttmeis
******* *[[gråkjøttmeis|P. cinereus]]*, gråkjøttmeis
******* *[[orientkjøttmeis|P. minor]]*, orientkjøttmeis
****** *[[Machlolophus]]*
****** *[[Melaniparus]]*
***** Remizidae, pungmeisfamilien

## Referanser




## Eksterne lenker
*
Isidor (Kiritsjenko)

**Isidor** (opprinnelig navn: **Nikolaj Kiritsjenko** (født 25. mai 1941 i Veimarn i Leningrad oblast i Sovjetunionen, død 8. august 2020 i Krasnodar) var en russisk-ortodoks biskop, erkebiskop og metropolitt.

## Liv og virke
### Bakgrunn
Etter videregående eksamen begynte kan ved det teologiske seminar i Leningrad, og deretter Leningrads teologiske akademi. Som fjerdeårsstudent avla han den 3. januar 1967 de evige munkeløfter for metropolitten av Leningrad og Novgorod, biskop Nikodem, og tok navnet Isidor til ære for St. Isidor Jurevskij.

### Prest
Den 5. februar 1967 ble han diakonviet, og den 7,. april samme år ble han prest.

Han virket i St. Aleksander Nevskij-kirken i Krasnystav-delen av Leningrad. Han ble sogneprest av Opphøyelsen av Herrens Kors i landsbyen Opolje i Kingisepp rajon, og ble i det embedet til mars 1970.

Han ble så sogneprest i menigheten Vår Frue av Kozja Goras vern. Etter ett år ble han overført til menigheten St. Georg i Staraja Russa. 

I 1973 ble han elevert til igumen. Fra september 1975 underviste han ved Leningrads teologiske akademi og hadde ansvar for akademikerenes kirke St. Johannes teologen.

### Biskop, erkebiskop, metropolitt
Den 12. juni 1977 ble han elevert til arkimandritt og utnevnt til biskop av Arkhangelsk-og-Kholmogory. Den høytidelige chirotonia ble holdt 19. juni 1977 i *St. Johannes teologen*. Fra 1985 var han biskop av Arkhangelsk-og-Murmansk. 

I 1987 ble han overført til Jekaterinodar-og-Kuban. Han ble der gjort til erkebiskop (1989) og metropolitt (2001), fra 3. april 2001 var han metropolitt av Jekaterinodar-og-Kuban.

### Død
Han døde i august 2020 som følge av komplikasjoner med COVID-19. Han ble begravet i Sta. Katarina-katedralen i Krasnodar..

## Referanser
Andreas Rett

**Andreas Rett** (født 2. januar 1924 i Fürth, Bayern, død 25. april 1997 i Wien) var en østerriksk nevrolog og forfatter, mest kjent for sin forskning på nevroutviklingsforstyrrelser som Retts syndrom og hans tro på behandling at funksjonshemmede barn har rett til å få oppfylt sine fysiske, emosjonelle og psykologiske behov. Rett mottok mange priser og æresbevisninger for innsats han gjorde i Østerrike.

Rett meldte seg inn i NSDAP i 1942. Han tjenestegjorde i tyske Kriegsmarine under andre verdenskrig.

## Biografi

Rett gikk på skole i Innsbruck. Faren eide et rengjøringsfirma med et ønske at sønnen skulle følge i hans fotspor, men Andreas valgte heller å studere medisin som resulterte at faren arvet ham. I 1949 ble han uteksaminert som lege før han videreutdannet seg til pediatri. I 1955 ble han sjef for barn med Downs syndrom på et eldrehjem i Lainz, Wien. I 1963 bygde han en fabrikk som nevrologiske ungdommer kunne ha som et arbeidssted.

Rett sin akademiske karriere startet i 1967 hvor han ble lektor i nevrologi og pediatri ved Universitetet i Wien. I 1973 ble han forfremmet som førsteamanuensis. I 1966 publiserte han sitt første verk om Retts syndrom.

Fra 1967 var han i også sjef for *Ludwig Boltzmann Institute for Research in Brain Disordred Children* hvor han publiserte over 250 artikler.

Han ble etter sin død kritisert for å ha brukt forskningmateriale fra Aktion T4.

## Priser og dekorasjoner
*1958: *Karl Renner Prize*
*1976: *Austrian Cross of Honour for Science and Art*, 1st class
*1982: *Paracelsus Ring of Villach*
*1988: *City of Vienna Prize for Medical Sciences*
*1989: *Grand Decoration of Honour for Services to the Republic of Austria*
*2002: *Andreas Rett Park in Hietzin*g (Vienna)

## Referanser


## Eksterne lenker
*Arbeid av Andreas Rett
Decatur

**Decatur** kan være:

## Byer i USA
* Decatur (Alabama)
* Decatur (Arkansas)
* Decatur (Georgia)
* Decatur (Illinois)
* Decatur (Indiana)
* Decatur (Iowa)
* Decatur (Michigan)
* Decatur (Mississippi)
* Decatur (Nebraska) 
* Decatur (New York) 
* Decatur (Tennessee)
* Decatur (Texas)
* Decatur City (Iowa)
Catherine Walker

**Catherine Walker** (født **Catherine Marguerite Marie-Therese Baheux**  27. juni 1945 i Calais i Frankrike, død 23. september 2010) var en opprinnelig fransk klesdesigner som var særlig kjent for å ha designet store deler av garderoben til Diana, prinsessen av Wales. I 1997 designet hun kjolen som prinsessen av Wales ble gravlagt i.

## Referanser
Erik Galimov

**Erik Mikhajlovitsj Galimov** (russisk: Эрик Михайлович Галимов; født 29. juli 1936 i Vladivostok i Sovjetunionen,
 død 24. november 2020 i Moskva) var en russisk geokjemiker og videnskapsdoktor.

Han var sjefsredaktør for det russiske fagtidsskriftet *Geokhimija* (Геохимия) fra 2005 til sin død. Han var også medlem av Det russiske vitenskapsakademi fra 1994 til sin død. Han var «distingvert professor» ved Statsuniversitetet i Moskva.

Galimov døde den 24. november 2020, i en alder av 84 år, av covid-19, på en klinikk i Moskva..

## Referanser
Magne Karlstad

**Magne Karlstad** (født 4. juni 1982 i Oslo) er en norsk tidligere ishockeyspiller. Han representerte Vålerenga Hockey. Karlstad brukte draktnummer: 22 og var back.

Karlstad spilte 211 offisielle UPC-ligaen-kamper for Vålerenga fra 2001 til 2008, og er norgesmester i ishockey fem ganger (2001, 2003, 2005, 2006 og 2007). 
Karlstad spilte på Prinsdalen Wheels fram til 2017, etter han ga seg i Vålerenga.

## Referanser


## Eksterne lenker
*
NM i kombinert 2021

**Norgesmesterskapet i kombinert 2021** er en del av Norgesmesterskapet på ski 2021.

Første del ble arrangert med hopprenn 3. og 4. oktober 2020 på Granåsen skisenter i Trondheim, og langrenn 21. og 22. november 2020 som en del av Beitosprinten på Beitostølen.

Andre del skulle avholdes fra 25. til 27. mars 2021 i Trondheim som en del av NM-veka. Arrangementet i Trondheim ble imidlertid avlyst på grunn av høy smitte av corona.

## Medaljevinnere
### Kvinner

### Menn

## Resultater
### Kvinner

#### 2,5 km Gundersen



**Dato:** 21. november 2020
**Tid:** 13:45
**Sted:** Beitostølen


#### 5 km Gundersen



**Dato:** 22. november 2020
**Tid:** 9:00
**Sted:** Beitostølen


## Referanser


## Eksterne lenker
*
Anders Blegeberg

**Anders Blegeberg** (født 4. desember 1969) er en norsk ishockeytrener og tidligere ishockeyspiller hos Furuset FIF. Blegeberg er nevø til ishockeyspiller Petter Eide som spilte på Vålerenga.

Anders Blegeberg vokste opp på Romsås og spilte juniorhockey i Furuset FIF til han var 15 år. Der spilte han med blant annet med Ole Eskild Dahlstrøm og Tommy Jakobsen.

Anders Blegeberg har jobbet som hockeytrener siden 1985. Han har trent spillere i  Grüner Ishockey, Furuset, Lillehammer, Vålerenga, Spektrum Flyers og Manglerud/Star. Han har trent Norge U-16, U-18 og U-20. Han har en Master Trainer, som er den høyeste trenerutdannelsen i Norge. Han trente det norske U-20-landslaget i verdensmesterskapet i 2004. Han var topputviklere i Vålerenga Ishockey fra 2006 til 2008.

Våren 2011 startet han på den høyeste trenerutdannelsen i Sverige. I dag jobber han som sportssjef ved Wang Toppidrett. 

## Referanser


## Eksterne lenker
* 
*
Norgesmesterskapet på ski 2021

**Norgesmesterskapet på ski 2021** var sesongens norgesmesterskap i de nordiske grenene hopp, kombinert og langrenn.

Kombinertøvelsene i første del ble arrangert med hopprenn 3. og 4. oktober 2020 på Granåsen skisenter i Trondheim, og langrenn 21. og 22. november 2020 som en del av Beitosprinten på Beitostølen. Andre del skulle vært avholdt fra 25. til 27. mars 2021 i Trondheim, men ble avlyst på grunn av koronaviruspandemien.

Hopp stor bakke for kvinner og menn ble arrangert i Granåsen 19. januar 2021.

Langrenn del 1 ble arrangert i Granåsen 16.–19. januar 2021, mens del 2 ble avlyst grunnet koronaviruspandemien.

## Medaljevinnere
### Hopp

#### Menn

#### Kvinner

### Mikslag

### Kombinert

;Kvinner

;Menn

### Langrenn

#### Kvinner

#### Menn

## Referanser
Liste over Jacksonville Jaguars-sesonger

Jacksonville Jaguars er et profesjonelt amerikansk fotballag basert i Jacksonville i Florida. Laget spiller i National Football League (NFL), i American Football Conferences (AFC) AFC South. Jaguars spiller hjemmekamper i EverBank Stadium i Jacksonville. Jaguars var et ekspansjonslag som begynte å spille i NFL i .

De har nådd sluttspillet åtte ganger, men er ett av fire lag som aldri har spilt i et Super Bowl, med Cleveland Browns, Detroit Lions og Houston Texans. Til tross for at laget aldri har spilt i et Super Bowl har de spilt i AFC Championship Game tre ganger (1996, 1999 og 2017). Laget har vunnet divisjonstittelen fire ganger, to i AFC Central (1998 og 1999) og to i AFC South (2017 og 2022).

Per slutten av -sesongen har Jaguars 198 seiere, 269 nederlag og 0 uavgjort i seriespillet, med åtte seiere og åtte tap i sluttspillet. Laget har hatt ti vinnende sesonger, 17 tapende og åtte med likt antall seiere og nederlag. Jaguars er det eneste aktive laget som aldri har spilt uavgjort i en kamp.

## Sesongresultater

## Se også
* Jacksonville Jaguars’ historie
* Liste over Jacksonville Jaguars’ draft picks i første runde
* Liste over hovedtrenere for Jacksonville Jaguars

## Noter

## Referanser
Gjefsjøen fjellgård

**Gjefsjøen Fjellgård** er en fjellgård ved innsjøen Gjevsjøen i Snåsa i Trøndelag, nær grensen til Sverige. Sammen med Holden, Gaundalen og Gressåmoen er dette en av fire fjellgårder uten veiforbindelse i Snåsa. Det har bodd folk på stedet fra 1790-årene. Gårdstun og kulturlandskap vitner om flere hundre års tradisjoner med gårdsdrift samt fiske og fangst. I nyere tid har også turisme blitt en viktig inntektskilde. Gården er fortsatt bebodd og i drift. Sommerstid er adkomst er til fots, en 7-8 timers tur over fjellet fra Ismenningen i Snåsa. Det er også mulig å ta båt fra Bjørkede på svensk side av Gjevsjøen. På vinteren kan man komme til Gjefsjøen på ski eller med snøscooter fra Ismenningen i Snåsa eller over Gjevsjøen fra Björkedet i Sverige. Det er vinterbrøytet vei både til Ismenningen og til Björkedet.

## Turistnæring
Per 2020 tilbyr eieren av Gjefsjøen fjellgård overnatting, servering, båttransport og båtutleie for turister.

## Andre verdenskrig
I de siste krigsmånedene i 1945 var Gjefsjøen fjellgård en sentral plass i forbindelse med den amerikanskledede Operasjon Rype som var en del av Office of Strategic Services (OSS). Sabotørene hadde sin base på fjellgården og bygningen som ble brukt som hovedkvarter er nå under restaurering av foreningen OSS Gjefsjøen. Heimevernets Innsatsstyrke Rype i Trøndelag Heimevernsdistrikt har tatt navnet etter operasjonen.

## Referanser


## Litteratur
* Sigvart Tøsse. «Sabotasjen mot jernbanen i Nord-Trøndelag under 2. verdenskrig» I: *Nord-Trøndelag historielags årbok* 1983
* Jarle Skjei (red.). *Operasjonene Woodlark og Rype : et 50-årsminne*. Snåsa kommune, 1995. ISBN 82-992976-1-3
* Kåre Olav Solhjell. *Fra krig til fred : Fokus på Snåsa og Nord-Trøndelag*. Boksmia forlag, 2001. ISBN 82-91871-12-4
* Frode Lindgjerdet *Kampen om Nordlandsbanen 1944–45*, Ares Forlag, 2016 ISBN 9788292938508
* Helge Kjenstad og Alfred Andersson *Gjevsjøgubben Alfred Andersson*, Grøndahl og Dreyer 1983, ISBN 13-9788250406537

## Eksterne lenker
*
Ulfat Mustafin

**Ulfat Mansurovitsj Mustafin** (russland: Ульфа́т Мансу́рович Муста́фин; født 3. mai 1959 i landsbyen Staroikhsanovo i Den basjkirske autonome sovjetrepublikk i Sovjetunionen, død 29. oktober 2020 i Moskva) var en russisk politiker, forretningsmann og offentlig tjenestemann. Han var borgermester i Ufa, hovedstaden i Basjkortostan, fra 2018 til død i 2020.

## Liv og virke
### Bakgrunn
Mustafin tok eksamen fra Ike Bashir høyskole i 1976, og begynte så på  Hong Ufa kunstkollegium. I mai 1977 ble han innkalt til militærtheneste i den sovjetiske hær. Fra mai 1979 til mars 1981 fortsatte han sin utdannelse ved Ufas institutt for lettindustri, og gikk ut derfra med utdannelse i kunst og teknologi.

### Karriere
Han begynte sin forretningsmannskarriere i juni 1981 i Kirov-distriktet i Ufa. I 1992 tok han eksamen fra Ufa statsuniversitet for flyteknikk.

Han var deretter medlem av eksekutivkomiteen i Kirov distriktråd. Fra 2003 til 2008 ledet han avdelingen for finans og økonomi i Republikken Basjkortostans regjering. Den 58. mai 2008 løste presidenten seg fra denne posten. Fra 2010 til 2013 innehadde han en rekke stillinger i kjernekraftsselskapet Rosatoms ledelse. I 2013 vendte han tilbake til Ufa og arbeidet for energiselskapet Gazprom.

Den 29. oktober 2018 ble Mustafin valgt til borgermester i Ufa.

Han døde 61 år gammel den 29. oktober 2020, av covid-19, etter å ha vært innlagt på sykehus i Moskva i 35 dager.

## Referanser
Liste over statsledere i 1420

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Vingebånd

**Vingebånd** er ei kontraststripe i varierende bredde som går på langs eller tvers av et insekts eller en fugls vinge og skiller seg i farge fra resten av vingens farge(r). Hos fugler dannes båndet når hver av vingefjærene har et lignende farget mønster som danner en sammenhengende rekke. Hos fugler kalles bånd på tvers av stjerten **halebånd**.

## Eksterne lenker
*
Peter DiFronzo

**Peter DiFronzo** (født 13. mai 1933 i Chicago i USA, død 4. desember 2020 i North Barrington nord for Chicago i Illinois i USA) var en amerikansk forbryter.

## Biografi
Han var bror til John DiFronzo (antatt å ha vært leder for Chicago Outfit) og Joseph DiFronzo. Peter DiFronzo var ansett å være en «*[[made man]]*». I 1965 ble han arrestert for å ha bragt stjålet gods over delstatsgrense, og måtte sone ti år i fengsel. Det var omstendigheten om kryssingen av delstatsgrenser som bisdro til at FBI kunne engasjere seg.

Chicago Outfit var et italiensk-amerikansk forbrytersyndikat fra 1910-årene, på 1920-tallet ledet av Al Capone til han ble dømt i 1931, og en del av det videre mafianettverket i Chicago-området.

Hans hustru Josephine var deleier av D&P Trucking, basert i Chicago, men myndighetene var av den oppfatning at det var Peter og hans brødre Joe og John som faktisk drev det hele.  Peter var også ansett å være aktiv i noen av Chicago Outfits *[[racketeering]]*-opplegg.

Hans dom for transport av stjålet gods sonet han på i fengselet i United States Penitentiary, Leavenworth.

Hans navn ble i 2002 oppført på en FBI-liste over personer som var potensielle trusler mot Chicago Outfit-avhopperen Nick Calabreses liv. Calebrese var et vitne i Operation Family Secrets og levde under føderal beskyttelse.

## Død
DiFronzo døde 4. desember 2020 i North Barrington i Illinois av lungebetennelse utløst av covid-19, i en alder av 87 år.

## Bok
Han ble beskrevet i forfatteren og tidligere FBI-agenten i William F. Roemer jr.s bok *War of the Godfathers: The Bloody Confrontation Between the Chicago and New York Families for Control of Las Vegas* i 1990.

## Referanser
Reidun Førde

**Reidun Førde** (født 1950) er en norsk lege som er professor i medisinsk etikk ved Universitetet i Oslo. Hun har blant annet vært professor ved Senter for medisinsk etikk ved Universitetet i Oslo, og mangeårig medlem og leder i Den norske legeforenings råd for legeetikk. Hun har vært engasjert i en rekke nasjonale utvalg med medisinsketiske tema. 

Hun var første mottaker av Akademikerprisen i 2008 og ble i 2019 utnevnt til kommandør av St. Olavs Orden. 

Førde er søster til Einar Førde og Olav Helge Førde. 

## Referanser